Държавен вестник, бр. 9, 2016 г., стр. 119

БРОЙ  9	
Д Ъ Р Ж А В Е Н  В Е С Т Н И К 	
СТР.  119  
В процесния случай се касае за процедура по 
изменение на действащ нормативен акт – Та-
рифа за пристанищните такси, събирани от 
Държавно предприятие „Пристанищна инфра-
структура“, приета с Постановление № 97 на 
Министерския съвет от 2007 г.
Тъй като е акт на Министерския съвет, в 
процедурата по приемането му намират прило-
жение и разпоредбите на Устройствения пра-
вилник на Министерския съвет в редакцията 
им към разглеждане на процесната преписка 
в частта относно подготовката, съгласуване, 
внасяне на проекти на актове за разглеждане 
на заседание на Министерския съвет.
В хода на процедурата Министерският 
съвет е сезиран с доклад от вносителя на 
акта – министъра на транспорта, информа-
ционните технологии и съобщенията – л. 421 
(109) по делото, към който е приложен проект 
на Постановление за изменение и допълнение 
на Тарифата за пристанищните такси, събира-
ни от Държавно предприятие „Пристанищна 
инфраструктура“.
При извършена служебна проверка и във 
връзка с възраженията на жалбоподателите 
съдът приема, че докладът на министъра на 
транспорта, информационните технологии и 
съобщенията формално от външна страна 
съдържа задължителните реквизити по чл. 35, 
ал. 2, т. 1 – 7 от Устройствения правилник на 
Министерския съвет. Същият обективира мо-
тивите към предложения проект, като предста-
вя: 1. целите, които се поставят с предложения 
акт, и тяхното съответствие с приоритетите и 
целите в приетата от правителството програма 
за управление; 2. причините, които налагат 
приемането на акта; 3. правното основание, 
на което въпросът се внася за разглеждане от 
Министерския съвет; 4. очакваните резултати 
от прилагането на акта, ако бъде приет; 5. 
причините, поради които не се налага по акта 
да бъде изготвена справка за съответствие с 
европейското право; 6. данни за проведено 
публично обсъждане по предложения акт, 
както и резултатите от него.
Към доклада е приложен документ, наиме-
нуван Стандартна оценка на въздействието 
на акта върху стопанската дейност; всички 
становища, получени в рамките на между-
ведомственото обсъждане на проекта, както 
и справка за отразяването им в проекта на 
тарифата.
По отношение на възражението, касаещо 
Финансовата обосновка, одобрена от министъ-
ра на финансите в съответствие с изискването 
на чл. 35, ал. 1, т. 4, буква „б“ от Устройствения 
правилник на Министерския съвет:
На л. 57 по делото е представена т.нар. 
Финансова обосновка, одобрена от министъра 
на финансите, изготвена към момента на при-
емане на тарифата. Към проекта за изменение 
на същата, предмет на контрол в настоящото 
производство, също е представена одобрена 
Финансова обосновка – л. 113 по делото. 
Представената Финансова обосновка включва 
текстове, които посочват причините, които 
налагат изменението и допълнението, като 
сред тях са посочени: влиянието на инфла-
ционните процеси, натрупване на загуби при 
осъществяване на дейността на предприятието 
и прочее, данни за които са представени и 
в табличен вид на л. 389 – л. 400 по делото, 
част от презентация на Държавно предприятие 
„Пристанищна инфраструктура“.
По отношение на възраженията относно 
ненадлежното оповестяване на проекта съдът 
приема следното:
Видно от наличните по делото разпечатки от 
официалната интернет страница на Държавно 
предприятие „Пристанищна инфраструктура“, 
проектът за изменение и допълнение на тари-
фата е публикуван за обществено обсъждане. 
Това обстоятелство е отразено в доклада до 
Министерския съвет съгласно изискването на 
чл. 35, ал. 2, т. 7 от Устройствения правилник 
на Министерския съвет. Данни за получени-
те при общественото обсъждане становища 
се съдържат в преписката по приемане на 
обжалваното постановление на МС – прило-
жение „Резултати от обществено обсъждане“. 
Пълният текст на проекта за изменение на 
тарифата е бил публикуван за обществено 
обсъждане в електронен вид на официална-
та интернет страница на ДИ „Пристанищна 
инфраструктура“ на 19.09.2013 г. С писма изх. 
№ 09-02-29-2 от 30.09.2013 г. и № 09-02-29-7 от 
9.10.2013 г. на ДП „ПИ“ на заинтересованите 
лица е предоставена информация за изготве-
ния проект на акт, като същите са поканени 
да участват в среща за неговото обсъждане. 
Предприятието е осигурило възможност за 
участие на представители на заинтересовани 
лица (в това число и сдружение „Българска 
асоциация на корабните брокери и агенти“). 
От приложените по делото присъствен списък 
и нарочен доклад се установява, че работна 
среща по повод на проекта на акта е прове-
дена на 15.10.2013 г. в сградата на Главното 
управление на ДП „ПИ“. На срещата са 
обсъдени различни аспекти на планираните 
изменения в тарифата. 
По отношение на възражението, че докла-
дът не е публикуван на интернет страницата 
на Министерския съвет, съдът не приема, че 
същият факт представлява съществено нару-
шение на разпоредбата на чл. 26, ал. 2 ЗНА. 
Целта на публикуването е да се даде гласност 
на проекта и възможност за реализиране на 
обществено обсъждане. В случая е реализиран 
както фактът на навременното обявяване на 
проекта, така и неговото обсъждане. Съглас-
но чл. 115л, ал. 3 ЗМПВВППРБ Държавно 
предприятие „Пристанищна инфраструктура“ 
управлява пристанищната инфраструктура и 
другите дълготрайни активи на пристанищата 
за обществен транспорт с национално значе-